stanford-oval/wikipedia huggingface dataset:
יסכה הרני
הערות שוליים

↑  יסכה הרני, באתר החברה הגאוגרפית הישראלית
↑  יסכה הרני,'"`UNIQ--nowiki-00000001-QINU`"'אודות, באתר יסכה הרני - אתר הבית
↑  Yisca Obama visit part 2, יוטיוב, ‏25 בנובמבר 2017
↑  יסכה הרני בלונדון וקירשנבאום א, באתר ערוץ יוטיוב
↑  Ruth Eglash,'"`UNIQ--nowiki-00000005-QINU`"'Archaeologists find possible site of Jesus’s trial in Jerusalem, וושינגטון פוסט, ‏4 בינואר 2015
↑  "והארץ הייתה תוהו ובוהו - תולדות ארץ ישראל" פרק 13: קדושת ארץ הקודש, באתר יוטיוב
↑   יסכה הרני, במסד הנתונים הקולנועיים IMDb (באנגלית)'"`UNIQ--templatestyles-00000008-QINU`"'
↑  ערב עיון: 500 שנה למהפכה הפרוטסטנטית, באתר האוניברסיטה הפתוחה, ‏7 בדצמבר 2017
↑  התמחות בנצרות - קורס למורי דרך, באתר יד בן צבי
↑  קורס הברית החדשה וארון הספרים היהודי | אדמה מסעות וטיולים, באתר www.adama.co.il
↑  מכון אבשלום, באתר מאגר המידע של יסכה הרני
↑  גב' יסכה הרני, באתר אוצרות ישראל'"`UNIQ--nowiki-0000000D-QINU`"'(ארכיון)
↑  Mount Zion Award 2013 given to two women from Israel and Palestine., הפטריארכיה הלטינית של ירושלים'"`UNIQ--nowiki-0000000F-QINU`"'(ארכיון)
↑  חיים גולדיטש,'"`UNIQ--nowiki-00000011-QINU`"'החשודים בהשחתת מצבות בבית עלמין נוצרי בירושלים: יהודים בני 14 ו-18, באתר ynet, 6 בינואר 2023
↑  פרויקט התנדבות שיקום בית קברות הפרוסטנטי בהר ציון, ‏אוקטובר 2013
↑  שיקום בית הקברות הפרוטסטנטי, ‏3 במרץ 2015
↑  יסכה הרני,'"`UNIQ--nowiki-00000015-QINU`"'אור לכולם, באתר יסכה הרני - אתר אישי
↑  Mount Zion Award 2013 given to two women from Israel and Palestine., הפטריארכיה הלטינית בירושלים'"`UNIQ--nowiki-00000017-QINU`"'(ארכיון)
↑  אוניברסיטת בן-גוריון בנגב - טקס הענקת פרס אקומני לסובלנות ולהבנה דתית וחברתית על-שם לדיסלב לסט, באתר in.bgu.ac.il
| --- | --- |
בקרת זהויות :  NLI: 987007573420705171  VIAF: 154146461530927731244   WorldCat (עם VIAF): 154146461530927731244 
הענקת פרס הר ציון לשנת 2013 ליסכה הרני (במרכז) ולמרגרט כרם
אליעזר שנוולד

| --- | --- |

 לידה:  1960 (בן 65 בערך) 
 מדינה:  ישראל 
 מקום פעילות:  מודיעין
 תחומי עיסוק:  תלמוד, תנ"ך, אמונה
 רבותיו:  הרב צבי יהודה קוק, הרב אברהם אלקנה כהנא שפירא, הרב יהושע ויצמן
 
| --- | --- |

 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 8106 של חטיבה 459  סגן מפקד חטיבת יפתח  קצין אג"ם של פיקוד צפון
 פעולות ומבצעים
 מבצע חומת מגן    מלחמת לבנון השנייה
 
הרב (אל"ם במיל') אליעזר חיים שנוולד (נולד ב-1960), הוא ראש ישיבת ההסדר "מאיר הראל" במודיעין, והיה ראש ישיבת ההסדר באופקים עד לשנת 2018, בה היא נסגרה. התלמידים בישיבתו משרתים במסלול השסדר. הוא אלוף-משנה במילואים בצה"ל, ובמהלך שירותו הצבאי היה בין השאר סמח"ט חטיבת יפתח וקצין אג"ם של פיקוד צפון.
ביוגרפיה

למד מכיתה י"א בישיבה הגבוהה מרכז הרב. לפני השירות הצבאי למד בישיבת הגולן, מפי הרב יהושע ויצמן, והתגייס לשריון. במהלך שירות המילואים היה מפקד פלוגה ומפקד גדוד 8106 בחטיבה 459 ושימש כסמח"ט חטיבת יפתח שפעלה במבצע חומת מגן באזור שכם. לאחר שסיים קורס מפקדי חטיבות התמנה לקצין אג"ם גיס בדרגת אל"ם. שימש בתפקיד גם במלחמת לבנון השנייה במפקדת פיקוד הצפון.
הרב שנוולד היה ר"מ בישיבת הגולן. הוא פיתח בה שיטת לימוד המכונה "היקף בעיון" ומטרתה לאפשר ללומדים לזכור את לימודם לאורך זמן.
עסק גם בהגברת המוטיבציה לשירות מועיל בצה"ל, בקרב בני נוער, דתיים וחילוניים. לצורך כך, הקים את "מכון הראל", על שם תלמידו הראל שרם שנפל בלבנון. המכון מקיים שיחות מורשת קרב וסיורים באתרים שבהם התנהלו קרבות קשים ברמת הגולן. המכון הוא חלק מהמרכז התורני "נחלת ש"י" בראשותו של הרב שנוולד, אשר עוסק בחינוך לערכי היהדות, הציונות והדמוקרטיה ברמת הגולן ואזור הצפון מאז שנת 96. בשנת 2006 נפתח סניף של נחלת ש"י בעיר מודיעין. בסניף זה מעבירות בנות שרות לאומי תכנים בבתי הספר בסביבה.
בשנת 2005 (אלול תשס"ה) הקים הרב שנוולד את ישיבת ההסדר במודיעין, "מאיר הראל", על שם אחיו מאיר שנפל בעת שירותו בחטיבת גבעתי בפיגוע מכונית התופת בצומת כפר דרום ועל שם תלמידו הראל שרם. הישיבה הוקמה בעצת ובהדרכת הרב אברהם שפירא. תלמידי הישיבה מתגייסים דרך מסלול "שסדר". הישיבה מגדירה את עצמה "קהילתית" ומדגישה את המחויבות האישית לתרומה תורנית לקהילה.
הרב שנוולד מעודד את תלמידיו להמשיך במסלול הפיקודי המיועד לתלמידי ההסדר. רוב הרבנים בישיבה הם קצינים.
מאז שנת תשנ"ז (1997) הרב שנוולד חבר בהנהלה הארצית של בני עקיבא. הוא היה שותף להובלת המהלך של רבני הציונות הדתית מול המגמה לשילוב חיילות בתפקידי הלחימה, וייצג את ישיבות ההסדר בוועדת האלוף רון-טל שמונתה כדי לבחון את הנושא.
הרב שנוולד הביע בעבר התנגדות נמרצת לסירוב פקודה אך בזמן ההתנתקות, סירב לעשות זאת בפומבי כדי לא להמרות את פי רבו, הרב אברהם שפירא.
לקראת הבחירות לכנסת ה-21, היה מועמד לתפקיד יו"ר הבית היהודי, אך המועצה לבסוף בחרה ברפי פרץ.
כותב טור שבועי בעלון השבת שבתון.
בנו מרדכי, חייל מילואים בשריון, נפצע קשה בעזה במהלך מלחמת חרבות ברזל 2023.
בשבט תשפ"ב הביע דעה נחרצת נגד החרמת תרומות דם בשל שינוי טפסי התרומה, מטעמי פיקוח נפש.
ספריו

צבא וישיבה - עוסק בשילוב שירות צבאי ולימוד בישיבה מנקודת מבט תורנית וביטחונית.
בראש המחנה - עוסק ב-"מנהיגות ציבורית וצבאית במקורות היהדות"
ספר הראל (בעריכתו) – "צבאיות ישראלית באספקלריה תורנית", בהוצאת מכון הראל וישיבת הגולן. הספר זכה לפרס "עמינוח" להגות תורנית ציונית דתית" לשנת תש"ס.
ממעיינות האמונה – העוסק בסוגיות יסוד עדכניות באמונה היהודית.
דפי דע"ה – מאה ועשר חוברות בנושאים שונים ביהדות הכוללים גם דפי מקורות לעיון והפעלות מתודיות. פרויקט זה זכה בפרס אגרסט של משרד החינוך.
מודעין לתורה – מתורת בית המדרש המתחדש במודיעין. מדי שנה מוציאים בני המחזור המתגייס ספרוני פרשת שבוע וסיכומים בגמרא הנושא את אותו השם. הספרון עובר עריכה הן על ידי התלמידים והן על ידי צוות הר"מים.
חרב הרוח המהפכת – מחקר על ההשפעה של רוח הלחימה במלחמת יום הכיפורים, על התחוללת המהפך והניצחון במלחמה.
בתרעא דבי מדרשא ("בשערי בית המדרש" בתרגום מארמית) - פרקי עיון לבאים בבית המדרש על נושאים כמו לימוד תורה, תפילה, בחירות החיים, תשובה, ובניין האישיות.
חוברות מאמרים לחגי ישראל בהוצאת ישיבת ההסדר "מאיר הראל": עיונים לירח האיתנים על חגי תשרי; מקבצים לאבוקה על חנוכה; צמיחה בארץ הצבי על ט"ו בשבט; מרבין בשמחה על חודש אדר, שבת זכור, פורים, ומגילת אסתר; אביב האמונה היהודית על חודש ניסן ופסח; על התקומה ועל הגבורה על חודש אייר ומועדיו; מלכות ותפארת בעצרת על חג השבועות; עצמה מבין המצרים על בין המצרים, ט"ו באב, ויום השנה למלחמת לבנון השנייה. את החוברות ניתן למצוא באתר הישיבה.
כמו כן פרסם הרב שנוולד עשרות מאמרים בהלכה, מחשבה יהודית, ציונות, ותורה צבאית.
הערות שוליים

↑  היה המג"ד האחרון של הגדוד כגדוד שריון
↑  מכון הראל
↑  נחלת ש"י
↑  עטרה גרמן,'"`UNIQ--nowiki-00000005-QINU`"'‏תיעוד ראשוני: מהראיונות לתפקיד יו"ר הבית היהודי, באתר "סרוגים", 31 בינואר 2019
↑  רוב רבני ישראל מתנגד להחרמת תרומות הדם – פיקוח נפש, באתר ערוץ 7
| --- | --- |
בקרת זהויות :  NLI: 987007309669205171  ISNI: 0000 0003 7007 8279  LCCN: n96079878  VIAF: 178317990   WorldCat (עם VIAF): 178317990
אברהם הלקין

| --- | --- |

 לידה:  12 ביוני 1903 בפסקה זו רשומה אחת נוספת שטרם תורגמה, בלארוס 
 פטירה:  9 במרץ 1990 (בגיל 86) י"ב באדר תש"ן ירושלים, ישראל 
 ענף מדעי:  היסטוריה, הוראת שפה, ספרות עם ישראל, מדעי היהדות, בלשנות עברית 
 תאריך עלייה:  1977
 מקום לימודים:  אוניברסיטת קולומביה 
 מוסדות:  אוניברסיטת בר-אילן 
 
אברהם שלמה הלקין (Abraham S. Halkin;‏ 12 ביוני 1903,‏ פלך מוגילב, האימפריה הרוסית (רוסיה הלבנה) – 9 במרץ 1990, י"ב באדר תש"ן, ירושלים) היה היסטוריון יהודי אמריקאי וישראלי, חוקר תולדות יהדות ספרד בימי הביניים.
קורות חיים

נולד להלל הלקין בפלך מוגילב (רוסיה הלבנה), בתחום המושב היהודי של האימפריה הרוסית. בשנת 1914, בעודו נער, היגר עם משפחתו לארצות הברית. התחנך בבית ספר ציבורי בניו יורק, ולאחר מכן למד לתואר ראשון, שני ושלישי באוניברסיטת קולומביה.
בשנת 1930 החל ללמד בבית המדרש לרבנים באמריקה, והיה חבר סגל בו עד לפרישתו לגמלאות ב-1977. היה מופקד על הקתדרה על-שם סטיוארט רוזנברג (Stuart E. Rosenberg). בנוסף, בין השנים 1938–1970, היה פרופסור ללימודים עבריים בסיטי קולג' של ניו יורק. עם פרישתו ב-1977 עלה לישראל.
הלקין חקר את תולדותיהם ופועלם של חכמי ספרד בימי הביניים ובראשם הרמב"ם. ערך, תרגם וההדיר את ספריהם של המשוררים והפילוסופים משה אבן עזרא ויוסף אבן עקנין. במחקריו התייחס זם לנושא השומרונים, בין היתר למקור תרי"ג מצוות אצל אהרן בן מניר בהקשר לרמב"ם.
השתתף בכתיבת ערכים באנציקלופדיה העברית בתחום התמחותו, ובין השאר כתב את הערך על משפחת אבן תיבון. סייע לגיסו פרופ' שאול ליברמן בתרגום המילים הערביות בפירושו לתוספתא, והוא אף מודה לו על כך.
הלקין מת בירושלים כתוצאה מדלקת ריאות, בגיל 86.
חיים אישיים

היה נשוי לשולמית (בתו של מאיר בר-אילן), והתגורר בניו יורק. לבני הזוג שני ילדים
הלל הלקין - סופר ומתרגם.
מרים
אחיו הוא הסופר והחוקר שמעון הלקין. גיסיו הם: הרב פרופ' שאול ליברמן וטוביה בר-אילן.
מחיבוריו ומחקריו

בעקבות הרמב"ם: מדברי סנגוריו, מבקריו ופרשניו, ירושלים: מרכז זלמן שזר להעמקת התודעה ההיסטורית היהודית - החברה ההיסטורית הישראלית, תשל"ט.
איגרת תימן / לרבנו משה בן מימון; המקור הערבי ושלשת התרגומים העבריים ערוכים ומוגהים בצירוף מבוא והערות בידי אברהם שלמה הלקין; ונוסף עליהם תרגום אנגלי מאת בועז כהן, ניו יורק: האקדמיה האמריקנית למדעי היהדות, תשי"ב.
ספר העיונים והדיונים, מאת משה אבן עזרא. עריכה, תרגום והגהה מאת אברהם ש. הלקין, ניו יורק: תשל"ה.
התגלות הסודות והופעת המאורות: פירוש ערבי לשיר השירים ; מאת יוסף אבן עקנין; ההדיר: אברהם שלמה הלקין, תשכ"ד. כמו כן תרגם קטעים מן הפרקים הראשונים.
לדמותו של ר' יוסף בן יהודה אבן עקנין, בתוך ספר היובל לכבוד צבי וולפסון, ירושלים, האקדמיה האמריקנית למדעי היהדות, תשכ"ב, עמ' צג-קיא.
לתולדות השמד בימי האלמוחדין, בתוך: לעדה: קובץ מחקרים לזכר יהושע סטאר, ניו-יורק, המועצה לחקירה במדעי החברה, תשי"ג, עמ' 25–147.
סנגוריה על ספר משנה תורה, תרביץ כ"ה, תשט"ז
דוד ילין החוקר, פרקי בית המדרש, תשל"ב, 1972.
הקיים לעומת החולף במשנות האידאולוגיות של אבות המחשבה הציונית, ירושלים: ספריית שזר - המכון ליהדות זמננו - האוניברסיטה העברית בירושלים, תשל"ז.
לקריאה נוספת

אליעזר שלוסברג, "אברהם שלמה הלקין: חכמת ישראל בלבוש ישמעאל", בתוך: דב שוורץ (עורך), אוניברסיטת בר-אילן - מרעיון למעש, הוצאת אוניברסיטת בר-אילן, תשס"ו, כרך ב, עמ' 175–185.
הערות שוליים

↑  תאריך הלידה המדויק על פי: ''Moslem schisms and sects (al-Fark bain al-firak): being the history of the various philosophic systems developed in Islam / by Abū-Mansur `Abd-al-Kāhir ibn Tāhir al-Baghdādī (d. 1037); Part I was translated from the Arabic by Kate Chambers Seelye and appeared in 1919 as Columbia University Oriental Studies, vol. XV. Part II tr. with introduction and notes by Abraham S. Halkin, Ph.D., issued also as thesis (Ph.D.)- Columbia University, 1935, Tel Aviv: Palestine publishing co., ltd., 1935,‏ "abraham+S+halkin"+1903&dq="abraham+S+halkin"+1903&hl=iw&ei=HiMyTceODaSM4gaEvKXMCg&sa=X&oi=book_result&ct=result&resnum=10&ved=0CFcQ6AEwCQ עמ' 263. (באנגלית)'"`UNIQ--templatestyles-00000000-QINU`"'
| --- | --- |
בקרת זהויות :  NLI: 987007262240105171  BnF: cb15106172m (data)  GND: 172150434  ISNI: 0000 0000 6632 5853  LCCN: n84214398  NKC: ola20231196500  NTA: 086638890  RERO: 02-A021917303  SUDOC: 126292981  VcBA: 495/121411  VIAF: 27361426   WorldCat (עם VIAF): 27361426
קווין דה בראונה

קווין דה בראונה (בהולנדית: Kevin De Bruyne; נולד ב-28 ביוני 1991) הוא כדורגלן בלגי המשחק בעמדת הקשר ההתקפי במנצ'סטר סיטי ובנבחרת בלגיה, ומשמש גם כקפטן בשתיהן.
קריירת מועדונים > תחילת הדרך בגנק

דה בראונה התחיל את הקריירה שלו בקבוצת עיר הולדתו מרובע דרונחן(אנ') שבעיר גנט, בלגיה. ב-1999 עבר לגנט ולאחר שש שנים עבר לראסינג גנק, ובגיל 17 עלה לקבוצה הבוגרת. דה בראונה ערך את הופעת הבכורה בקבוצה הבוגרת בהפסד 0–3 לשרלרואה ב-9 במאי 2009. ב-7 בפברואר 2010 הבקיע דה בראונה את השער הראשון שלו בקבוצה הבוגרת, בניצחון 0–1 נגד סטנדרד לייז'. הוא כבש חמישה שערים ובישל 16 שערים ב-32 משחקים בעונת 2010/2011 ובאותה שנה זכה עם המועדון באליפות.
קריירת מועדונים > צ'לסי והשאלה לוורדר ברמן

ב-31 בינואר 2012 חתם דה בראונה לצ'לסי לחמש וחצי שנים תמורת שבעה מיליון פאונד. ב-18 ביולי 2012 ערך את הופעת הבכורה הלא רשמית שלו במועדון נגד סיאטל סאונדרס ב-2 באוגוסט 2012 הושאל דה בראונה לוורדר ברמן. ב-15 בספטמבר 2012 הבקיע את שער הבכורה שלו במדי ברמן בהפסד 2–3 להנובר 96. אף על פי שהציג יכולת טובה נקלע עם הקבוצה למאבקי ההישרדות בליגה, אך סייע לה להישאר בסוף העונה בליגה הבכירה.
בסיום עונת 2012/2013 בורוסיה דורטמונד ובאייר לברקוזן הביעו עניין בשחקן, אך ז'וזה מוריניו שהתמנה למאמן צ'לסי החליט להחזיר אותו. ב-21 ביולי כבש את שער הבכורה שלו במשחק ידידות נגד נבחרת כוכבי מלזיה. ב-18 באוגוסט 2013 כבש את שער הבכורה שלו בליגה בניצחון 0–2 נגד האל סיטי.
קריירת מועדונים > וולפסבורג

ב-18 בינואר 2014 עבר לוולפסבורג תמורת 18 מיליון פאונד. בעונתו השנייה בוולפסבורג דה בראונה כבש 16 שערים בכל המסגרות ובישל 27 שערים, היכולת שהציג זיכתה אותו בשחקן העונה בבונדסליגה. הוא הוביל את קבוצתו לזכייה בגביע הגרמני אחרי ניצחון 3–1 על דורטמונד.
קריירת מועדונים > מנצ'סטר סיטי

ב-29 באוגוסט 2015 עבר דה בראונה למנצ'סטר סיטי תמורת 75 מיליון אירו. במשחקו השני בפרמייר ליג הוא כבש בהפסד של מנצ'סטר סיטי 2–1 לווסטהאם. דה בראונה הוביל את מנצ'סטר סיטי להופעה היסטורית בחצי גמר ליגת האלופות אחרי שהוא כבש בניצחון 1–0 על פריז סן-ז'רמן בשלב רבע הגמר. בסך הכל דה בראונה כבש בעונת הבכורה שלו במנצ'סטר סיטי 16 שערים.
בעונת 2016/2017 מנצ'סטר סיטי סיימה במקום השלישי בליגה, דה בראונה הצטיין וסיים כמלך הבישולים בפרמייר ליג עם 18 בישולים.
ב־22 בינואר 2018 דה בראונה האריך את חוזהו עד שנת 2023. באותה עונה הוא זכה עם מנצ'סטר סיטי בגביע הליגה ובאליפות הפרמייר ליג. הוא סיים בפעם השנייה ברציפות כמלך הבישולים של הפרמייר ליג עם 16 בישולים לצד שמונה שערים. באותה עונה הוא נכלל בנבחרת העונה של הפרמייר ליג.
דה בראונה זכה באליפות המקומית עם מנצ'סטר סיטי, בהפרש נקודה אחד מליברפול שסיימו במקום השני. בנוסף, דה בראונה וקבוצתו זכו בגביע האנגלי לאחר ניצחון 0–6 נגד ווטפורד. עם זאת הוא כבש 6 שערים ובישל 11.
עונת 2019/2020 הייתה עונת שיא של דה בראונה מבחינה אישית. בפרמייר ליג הוא כבש 13 שערי ליגה, והוא רשם 20 בישולים בליגה, מה שזיכה אותו פעם נוספת בתואר מלך הבישולים בפרמייר ליג. דה בראונה השווה גם את שיא הבישולים לעונה לכמות שרשם תיירי הנרי בעונת 2002/2003.
בעונת 2020/2021 כבש בניצחון של מנצ’סטר סיטי על פריז סן ז’רמן 1–2 בחצי גמר ליגת אלופות, שלאחר מכן עלתה לגמר אלופות ראשון בהיסטוריית הקבוצה. דה בראונה היה אחד השחקנים הדומיננטיים בעונה הזו, והיה חלק משמעותי בכך שסיטי כבשה 102 שערי ליגה על אף שהיא הפסידה את תואר האליפות לליברפול, בהתאם לכך, זכה בתואר כדורגלן השנה בליגה האנגלית בתום העונה. בסיום עונת 2020/2021 זכה בתואר, שנה שנייה ברציפות.
ב-5 באפריל 2021 האריך את חוזהו במנצ'סטר סיטי עד 2025.
ב-11 במאי 2022 כבש רביעייה בניצחון 1–5 על וולברהמפטון וונדרס במסגרת הפרמייר ליג. בסיום אותה העונה זכה בתואר שחקן העונה בפרמייר ליג בפעם השלישית.
בעונת 2022/2023 דה בראונה זכה עם קבוצתו בטרבל (כינוי לזכייה באליפות מקומית, גביע הליגה וליגת האלופות), סיים כמלך הבישולים בפרמייר ליג, ובמקום הרביעי לכדור הזהב. ב-26 באפריל, הבלגי כבש שני שערים במשחק גורלי לזכייה באליפות המקומית נגד ארסנל, וב-17 במאי, הוא כבש שער בחצי גמר ליגת האלופות נגד ריאל מדריד, ובמשחק הגומלין בישל שניים, כדי לעזור למנצ'סטר סיטי לעלות לגמר.
בתחילת עונת 2023/2024, נפצע דה בראונה במשחק פתיחה העונה בפרמייר ליג, נגד ברנלי, הוא חזר ב-7 בינואר למשחק בגביע האנגלי נגד האדרספילד טאון, ובישל לאחר 17 דקות.
קריירה בינלאומית

בצעירותו, שיחק דה בראונה בכל נבחרות בלגיה הצעירות. ב-11 באוגוסט 2010 ערך את הופעת הבכורה שלו בנבחרת הבוגרת בהפסד 0–1 לפינלנד. במהלך מוקדמות מונדיאל 2014 הפך דה בראונה לשחקן הרכב בנבחרת וכבש ארבעה שערים, ובסוף הקמפיין עלה עם נבחרתו לטורניר גדול לראשונה מזה 12 שנים. בטורניר זה הגיעה בלגיה לשלב רבע הגמר שבו הפסידה לארגנטינה 0–1. דה בראונה שיחק בנבחרת בלגיה במונדיאל 2018, שבו העפילה לחצי הגמר והפסידה לנבחרת צרפת.
נכלל בסגל נבחרת בלגיה לטורניר מונדיאל 2022.
נכלל בסגל נבחרת בלגיה לטורניר יורו 2024.
חיים אישיים

אמו של דה בראונה היא בלגית, ילידת בורונדי וחיה גם בחוף השנהב. דרונגן, עיר הולדתו, היא במטרופולין העיר גנט, בפלנדריה, החלק דובר ההולנדית של בלגיה. מלבד שפת אמו הוא דובר גם צרפתית, אנגלית וגרמנית.
מאז 2014 נמצא דה בראונה במערכת יחסים עם מישל לקרואה. בני הזוג נישאו ביוני 2017, ולהם שלושה ילדים.
דה בראונה היה שגריר מטעם ספיישל אולימפיקס 2014, שהתקיימה באנטוורפן.
תארים

הגביע הבלגי: 2008/09
ליגת העל הבלגית: 2010/11
הסופר קאפ הבלגי: 2011
הגביע הגרמני: 2014/15
הסופר קאפ הגרמני: 2015
אליפות אנגליה (6): 2017/18, 2018/19, 2020/21, 2021/22, 2022/23, 2023/24
גביע אנגלי: 2018/19, 2022/23
גביע הליגה האנגלית (5): 2015/16, 2017/18, 2018/19, 2019/20, 2020/21
מגן הקהילה (3): 2018, 2019, 2024
ליגת האלופות (1): 2022/23
הסופר קאפ האירופי (1): 2023
מקום שלישי בגביע העולם: מונדיאל 2018
הכדורגלן הצעיר של השנה בבונדסליגה: 2012/13
כדורגלן העונה בבונדסליגה: 2014/15
נבחרת העונה בליגה האירופית: 2014/15
כדורגלן השנה בגרמניה: 2015
ספורטאי השנה בבלגיה: 2015
שחקן השנה של מנצ'סטר סיטי: 2015/16, 2017/18, 2019/20, 2021/22
שער החודש בפרמייר ליג : נובמבר 2019, יולי 2020
שחקן העונה בפרמייר ליג : 2019/20, 2021/22
FIFPRO World 11‏ : 2020
קבוצת השנה העולמית מטעם IFFHS‏ : 2017, 2019, 2020, 2021
נבחרת השנה של אופ"א : 2017, 2019, 2020
נבחרת השנה בליגת האלופות : 2017/18, 2018/19, 2019/20, 2020/21
נבחרת הטורניר של גביע העולם: 2018
כדורגלן השנה בפרמייר ליג: 2019/20, 2020/21
חזיר בר

| חזיר בר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: חזיר
מין:: חזיר בר
שם מדעי
 Sus scrofa ‏לינאוס, 1758
תחום תפוצה


חזירת בר בשכונת אחוזה בחיפה, מחפשת אוכל לגוריה
חזירי בר מחפשים אוכל בחצר בית בחיפה
חזיר בר בשמורת טבע בגרמניה
חזירי בר לצד עגורים אפורים בעמק החולה
חזיר בר באוקראינה
חזיר בר הודי בהרי גהט המערביים
חזיר בר בורח מטיגריס
חזירת בר מניקה חזרזירים
חזיר בר (שם מדעי: Sus scrofa) הוא מין חזיר. הוא יונק אוכל-כול שחי בעדרים. כיום חזיר הבר מצוי לאורך אירופה, המזרח התיכון (לרבות בישראל), בדרום ודרום-מזרח אסיה. עם זאת האדם הפיץ אותו לאזורים שונים כמין פולש הרסני, בעיקר באיים בהם לא היו הרבה יונקים.
חזיר הבר הוא האב הקדמון של חזיר הבית, אשר לעיתים נחשב לתת-מין שלו (Sus scrofa domestica). מספר חזירי בית התפראו בטבע והם מכונים בטעות כ"חזירי בר", אף שהם חזירי פרא (אנ').
מבנה

גופו של חזיר הבר קומפקטי, ראשו גדול ורגליו קצרות יחסית. צבע הפרווה משתנה מאפור כהה ועד לשחור או חום, ובמרכז אסיה יש אפילו חזירי בר לבנים. בחורף הפרווה מעט צפופה יותר, וגודל החזיר משתנה בהתאם לאזור. במרכז אירופה נקבות בוגרות (חמש שנים או יותר) מגיעות לאורך גוף של כ-135 ס"מ ומשקל של 55–70 ק"ג, ואילו זכרים בוגרים אורך גופם הוא כ-153–240 ס"מ ומשקלם – 66 עד 272 ק"ג. באזורים מסוימים, כמו אסטרחן וקווקז, הזכרים מגיעים עד לאורך של 200 ס"מ ומשקל של 200 ק"ג. החטים (הניבים) משמשים כנשק וגדלים באופן רציף. החטים התחתונים של הזכרים מגיעים לאורך של 20 ס"מ ובמקרים מיוחדים יכולים להגיע אפילו 30 ס"מ. החטים העליונים מעוקמים כלפי מעלה אצל הזכרים, והם מושחזים באופן קבוע אחד בשני כדי ליצור חט חד. אצל הנקבות, החטים קטנים יותר. זנבם באורך 21 עד 38 ס"מ, ואוזניהם באורך 24 עד 26 ס"מ.
תפוצה

חזיר הבר מצוי במקור בצפון אפריקה וברוב אירואסיה, מהאיים הבריטיים עד יפן ואיי סונדה. בכיוון הצפון, חזיר הבר התפשט עד לדרום סקנדינביה ודרום סיביר.
במאות השנים האחרונות, תפוצתו של חזיר הבר השתנתה באופן קיצוני בשל פעילות של האדם, וייתכן שגם בשל שינוי האקלים. הם נכחדו מבריטניה בסביבות המאה ה-13. ב-1610 המלך ג'יימס הראשון החזיר אותם מחדש לפארק הגדול בווינדזור. ניסיון זה נכשל עקב ציד בלתי חוקי, וניסיונות מאוחרים יותר נכשלו מאותה סיבה. ועד 1700 לא נשארו בכלל חזירי בר בבריטניה. חזירי הבר נכחדו מדנמרק בתחילת המאה ה-19, וב-1900 הם נכחדו גם מתוניסיה ומסודאן. במדינות אחרות כמו גרמניה, אוסטריה ואיטליה הצטמצמה תפוצתם משמעותית. ברוסיה חזירי הבר נכחדו באזורים נרחבים בשנות ה-30.
מאידך, בצרפת חיה אוכלוסייה גדולה וגדלה של חזירי בר, וצדים אותם לצורכי מזון ושעשוע, במיוחד באזורים הכפריים במרכז ובדרום המדינה. ב-1950 חזיר הבר הופיע מחדש באזורים נרחבים בצפון אסיה. עד 1960 הם נמצאו בסנקט פטרבורג ובמוסקבה, ועד 1975 הם נמצאו בארכנגלסק ובאסטרחן. בסביבות 1970 הם נמצאו בדנמרק ושוודיה, כתוצאה מבריחה של חזירי בר מגן חיות. בסביבות 1990 הם נמצאו גם בטוסקנה שבאיטליה. כמו כן, הם נפוצים מאוד במדינת ישראל מאזור שפלת יהודה וירושלים ועד לחרמון, זאת על אף הידלדלות הפרטים.
בחיפה יש תופעה של חזירי בר ברחובות העיר. הם שוכנים בוואדיות במשך היום, ועם החשיכה, בעיקר בשעות הקטנות של הלילה, מגיעים אל הרחובות הקרובים לוואדיות. תופעה דומה קיימת בעיר רומא. לעיתים החזירים מגיעים אל הרחובות בחיפה גם בשעות היום. תועד גם מקרה ב-11 יוני 2017, בו חזירי בר הסתובבו באזור קריית אונו וגני תקווה, וההשערה היא שהם הגיעו מאזור החולות הסמוך.
תפוצה > ייבוא חזירי בר

בתחילת המאה ה-20 יובאו פרטים של חזיר הבר לארצות הברית לצורך ציד, וחלקם הוכלאו עם חזירי בית. בדרום אמריקה, גינאה החדשה, ניו זילנד, אוסטרליה ובאיים אחרים חזירי הבר יובאו על ידי בני אדם וחלקם הוכלאו עם חזירי בית.
התנהגות

חזירי בר חיים בעדרים. כל עדר כולל על פי רוב כ-20 פרטים, אולם נראו גם עדרים שמנו 50 פרטים. בעדר טיפוסי יש שתיים או שלוש נקבות המגדלות את צאצאיהן. הזכרים לא נמצאים בעדר, פרט לעונת הרבייה. ההמלטה מתרחשת בדרך כלל במקום מבודד, הרחק מהעדר, ובשגר בדרך כלל ארבעה עד שישה גורים. החזיר הוא פעיל לילה, ומחפש את מזונו החל מרדת הערב ועד זריחת השמש. חזירים אוכלים כמעט כל דבר שנקרה בדרכם: אגוזים, גרגרים, נבלות, שורשים, פקעות, אשפה, חרקים, זוחלים קטנים ואפילו טלאים וצבאים צעירים. חזירי בר החיים באזורי הביצות אף אוכלים שפמנונים, ציפורים, אצות ובלוטים.
חזירי בר הם הפרסתנים היחידים שחופרים מאורות, וההסבר לכך הוא שהם היונקים היחידים בלי רקמת שומן חומה, ולכן הם צריכים למצוא דרכים אחרות להגן על עצמם מהקור. מאותה סיבה החזרזירים רועדים כדי לחמם את עצמם.
חזירי בר הם יצורים טריטוריאליים וסולידריים. הם מסמנים את שטחם על ידי התגרדות בעצים (התגרדות בעצים משמשת אותם גם לצורכי ניקיון). כאשר זכר מסוים חודר לשטח שליטתו של זכר אחר, הזכרים נלחמים באמצעות חטיהם.
בעת הצורך, חזירי הבר יכולים להגן על עצמם ועל צאצאיהם בתקיפות. הזכרים מרכינים את ראשם, מסתערים ונוגחים כלפי מעלה עם חטיהם החדים. הנקבה, בעלת חטים קטנים יותר, מסתערת עם ראש מורם ופה פתוח בנשיכה.
ישנו תיעוד משנות החמישים המוקדמות המראה שבשל התנהגותו המזיקה ניסו פרנסי ישראל להבריח את החזיר ממכורתם בעזרת גרביים ישנות ספוגות בריח אדם מקומי אך ללא הועיל.
לחזירי בר בוגרים יש טורפים טבעיים מעטים, ביניהם חתולים גדולים כמו נמר וטיגריס, להקות גדולות של זאבים, דוביים שונים וזוחלים גדולים כמו תנינים, פיתוניים וכוח ענק. לצעירים ישנם אויבים נוספים כמו עיטים, צבועים ותנים אך לרוב האימהות מגוננות בעוצמה על הגורים.
רבייה והתפתחות

חזירי הבר מסוגלים להתרבות בכל עת במהלך השנה. הנקבות יכולות להמליט עד שתי המלטות בשנה. ההזדווגות תלויה בדרך כלל באקלים, שמשפיע ישירות על זמינות המזון. חוסר בערכים תזונתיים בעת מחסור במזון עלול לדכא רבייה. חזיר הבר נוטה לברירת "R selection".תקופת ההיריון היא בטווח של 120–180 ימים. מספר צאצאים ממוצע בהמלטה בטווח של 5–6 ומשקלם נע בין 4–8 קילוגרם. נקבות מסוגלות להתרבות מסביב גיל 10 חודשים, והזכרים בוגרים מינית בערך מגיל 5 עד 7 חודשים. הצאצאים ממשיכים להתפתח ולגדול עד גיל 5–6 חודשים. חלב חזירים מכיל יותר שומן מחלב פרה.
הזכרים אינם נותנים כל טיפול הורי מכיוון שהם פוליגיניים ולרוב משוטטים לבד. הטיפול בגורים אצל הנקבות עשוי להיות נמוך יותר במין זה מאשר בכבשים, בקר ועיזים, מה שיכול להוות פשרה בגודלי המלטה גדולים יותר. בעוד שלמינים דומים אלה יש בדרך כלל רק 1 או 2 צאצאים לכל המלטה, המלטות של חזירי הבר הן פי 2 עד 3 מגודל זה. באופן לא מפתיע, לחזירונים שיעור תמותה גבוה. בלידה, לחזירונים מעט מאוד שומן בגוף ומעט מאגרי אנרגיה. על ידי המלטת צאצאים רבים יותר הם מגדילים את הסיכויים שצאצאים מסוימים ישרדו. ידוע שחזירות עם המלטות גדולות דורסות בטעות את צאצאיהן. עם זאת, מחקרים מצביעים על כך שדריסה זו עשויה להיות מכוונת, כדי להגדיל את סיכויי ההישרדות לשאר ההמלטה. מכיוון שתחרות מופחתת בקרב אחים על האכלה היא תוצאה של גודל המלטה קטן יותר. חזירונים חלשים יותר עשויים לנסות לינוק מספר פעמים, לפני שהם מוכים על ידי אחיהם, ונהרגים מתת תזונה. כאשר נקבות בשני עדרים שונים ממליטות חזירונים קרוב לאותו הזמן, הן עשויות לאפשר לחזירונים מהעדר השני לינוק.[דרוש מקור] עם זאת, לעיתים קרובות אימהות דוחות חזירונים שאינם שלהן. נקבות עובדות באופן קולקטיבי על מנת להגן על כל הצאצאים הנמצאים בעדר שלהן. בזמן מסעות האימהות שומרות על החזירונים באמצע, כשהמבוגרים מובילים ומאחור. צעירים נותרים לעיתים קרובות עם נקבה אחת כהגנה, ואילו שאר חברי הקבוצה יוצאים לשוטט אחר מזון.